 Sidoo kale madaxweynaha somaliland Axmed Maxamed Maxamuud Siilaanyo waxa uu ka hadlay tartanka ka dhex taagan xisbiga Kulmiye, isaga oo sheegay in si dimuqraadi ah loogu tartami doono xisbigaas waxaanu yidhi Sida aynu ka war hayno waxa fooda inagu soo haya xiligii doorashooyinka imikana waxa taagan shirka golaha dhexe ee Kulmiye, sida dalka lagu yaqaanay wadankani waa dal dimuqraadi ah xisbigana waxa loogu tartami doonaa si dimuqraadi ah oo loo siman yahay, waxaan xisbiga iyo dawladaba kula dardaarmayaa in la ilaaliyo midnimada, qaranimada,anshaxa iyo dhaqanka suuban ee tartanka dimuqraadiga ah iyada oo la dhawrayo nidaamka iyo xeerarka xisbiga u yaala. 